ઓલી ઉકાબાપાની રમલીને લગન પાંચ વરહ થીયા તોય નવી નવી પઇણી હોય એવી વાત્યુ કરે…પાછી બોલવામાં શરમાઇ નઇ..બધી બાયુ સામે ખિખિયાટા કરી જાણે સાવજ માઇરો હોય એવી વાત્યું કરે..”મારો ધણી તો બપોરનાં ભાતાની રાહ જોઇને જ બેઠૉ હોય…મારો સસરો ઘરે ગુડાણૉ હોય અને વાડીએ અમે બેઇ માણા એકલા હોય અને ભાતું કોણ ખાય?..લુખુ સુખુ લસ લસ ખાઇને ઉતાવળે પાણી પીધું નથીને પીઠડીયાનાં જીભના લબકારા..જાણે એરુની જીભ જેમ લસર લસર થીયા કરે..પછી બાયું કાંઇ કેવાનું હોય !કાંઇ ના કેવાઇ,ભગવાને આ સોનલે અને રૂપલે મઢેલા દેહને ઓછા મનખા આઇપા સે?પછી તો પછીત,ખડકી,કડબની ભારીયુ,પીઠડીયો ને હું..હેંચકા ખાય ઉપર નીચે….હે બાયુ,આવું તે સુખ હોતું હશે?